Piko N - De website van oudestation!
40444 Dieselloc 2207 NS
Analoog uitgevoerd meer digitaal voorbereid
Leverbaar 1e kwartaal
40462 Elok NS 1222
Analoog uitgevoerd maar digitaal voor bereid
Leverbaar 2e kwartaal
94346 Bauzugwagenset SBB, 4-tlg.
Leverbaar 1e kwartaal 2017
40701 Zwaarlastwagen Slmmps Volkerrail
40710 Grootvolume losser Falns VTG
Leverbaar 3e kwartaal Olimpiese Somerspele 1968 - Wikipedia
Spele van die XIXe Olimpiade
Gehou in Meksikostad, Meksiko
Deelnemende lande 112 Nasionale Olimpiese Komitees
Deelnemende atlete 5 516 (4 735 mans, 781 vroue)
Items 172 in 18 sporte
Openingseremonie 12 Oktober 1968
Sluitingseremonie 27 Oktober 1968
Amptelik geopen deur President Gustavo Díaz Ordaz
Atlete-eed Pablo Lugo Garrido (atletiek)
Olimpiese vlam Enriqueta Basilio (atletiek)
Vorige Spele 1964: Tokio (Japan)
Volgende Spele 1972: München (Wes-Duitsland)
Die Olimpiese Somerspele 1968 (Spaans: Juegos Olímpicos de Verano de 1968), amptelik bekend as die Spele van die XIXde Olimpiade, is tussen 12 en 27 Oktober 1968 in Meksikostad, Meksiko, aangebied. Naas Meksikostad het Detroit, Buenos Aires en Lyon aansoek gedoen om die Spele te mag organiseer. Dit was die eerste Olimpiese Spele wat in 'n ontwikkelende land, Latyns-Amerika en 'n Spaanstalige land gehou is asook die eerste Spele waar meer as 100 nasies deelgeneem het.
Tommie Smith en John Carlos toon die Swartmag-saluut
Die beslissing van die Internasionale Olimpiese Komitee tydens sy kongres in Baden-Baden in 1963 om die Spele aan Meksikostad toe te wys, het vir heelwat onstuimigheid in die sportwêreld gesorg. Verskeie medici en afrigters vrees dat die hoë ligging van die stad dramatiese gevolge kan hê. Onni Niskanen, die Sweedse afrigter van Abebe Bikila beweer selfs dat atlete kan sterf. As gevolg van die beslissing doen wetenskaplikes navorsing oor die probleem. Daar word bevind dat dissiplines waar uithouvermoë belangrik is, nie normaal kon verloop nie as gevolg van 'n suurstofgebrek. Naellopers, daarteen sou baat vind by die verlaagde lugweerstand. Daar word voorgestel dat atlete 'n lang aanpassingsperiode gegun word om by die omstandighede aan te pas. Uiteindelik verloop die Spele sonder enige ernstige mediese insidente.
1968 was die jaar van die studentenrewolusies, en dit was ook die geval in Meksiko. Voor die begin van die Spele vind 'n studenteopstand in Meksiko plaas om wêreldwye aandag op die klimaat in Meksiko te vestig. Die regering bring hierdie opstand hardhandig tot 'n einde, wat onder andere lei tot die Bloedbad van Tlatelolco. Verder was daar nog 'n ander probleem wat die Spele ontwrig het: Die Afro-Amerikaanse atlete begin 'n protesbeweging in die Olimpiese dorp teen die rassediskriminasie waarvan hulle in hul eie land slagoffers was. 'n Insident vind tydens die medaljeseremonie na die 200 meter plaas. Tommie Smith en John Carlos, onderskeidelik eerste en derde, staan tydens die speel van die Amerikaanse volkslied met gebalde vuiste en geboë hoofde (die Swartmag-saluut). Na die voorval word die twee uit die Olimpiese dorp geskop.
Die Olimpiese Winterspele 1968 is in Grenoble, Frankryk, aangebied. Die Paralimpiese Somerspele 1968 is tussen 4 en 13 November in Tel Aviv, Israel, gehou.
Lopez Mateos, president van Meksiko en voorsitter van dié land se organisiekomitee
Fakkel van die Olimpiese Somerspele 1968 in Meksikostad
Meksikostad is op 18 Oktober 1963 in Baden-Baden deur die Internasionale Olimpiese Komitee gekies as die gasheer vir die Olimpiese Somerspele in 1968. Ander kandidate was: Detroit, Buenos Aires en Lyon.
Stemming vir gasheer van die Olimpiese Somerspele 1968
Verenigde State 14
18 Olimpiese sportsoorte in 172 dissiplines is tydens die Spele beoefen. Tydens die Spele is 174 goue medaljes oorhandig. Daarbenewens is wedstryde in verskeie demonstrasiesporte beslis.
Baskiese pelote en
Tennis is as demonstrasiesporte aangebied.
Die Estadio Olímpico Universitario in Meksikostad
Openingseremonie van die Olimpiese Somerspele 1968
Die Tunisiese span tydens die openingseremonie
Sluitingseremonie van die Olimpiese Somerspele 1968
25 sportplekke is tydens die Olimpiese Somerspele 1968 gebruik:
Agustín Melgar Olimpiese Velodrome Fietsry (baan) 3 000
Arena México Boks 16 236
Avándaro Gholfklub Ruitersport (driegangkampioenskap) Nie gelys nie
Campo Marte Ruitersport (dressuur, individuele spring) 7 885 (spring)
4 990 (dressuur)
Campo Militar 1 Moderne vyfkamp (perdry, hardloop) Nie gelys nie
Club de Yates de Acapulco Seiljagwedvaart Nie gelys nie
Estadio Azteca Sokker (eindstryd) 104 000
Estadio Cuauhtémoc (Puebla de Zaragoza) Sokker (groepuitdunne) 42 648
Estadio Jalisco (Guadalajara) Sokker (groepuitdunne) 56 713
Estadio Nou Camp (León) Sokker (groepuitdunne) 33 943
Estadio Olímpico Universitario Atletiek (insluitende 20 km en 50 km-lope), seremonies (opening/sluiting), Ruitersport (spanspring) 68 954
Fernando Montes de Oca Skermsportsaal Skermsport, Moderne vyfkamp (skermsport) 3 000
Francisco Márquez Olimpiese Bekken Sierduik, Moderne vyfkamp (swem), Swem, Waterpolo 15 000
Arena Insurgentes Stoei 3 386
Teatro de los Insurgentes Gewigoptel 1 100
Juan de la Barrera Olimpiese Gimnasium Vlugbal 5 242
Juan Escutia Sportpaleis Basketbal, Vlugbal 22 370
Munisipale Stadion Veldhokkie 7 360
Nasionale Ouditorium Gimnastiek 12 450
Arena Revolución Vlugbal 1 500
Satellietkring Fietsry (pad) Nie gelys nie
Universiteitstad Swembad Waterpolo 4 993
Vicente Suárez Skietbaan Moderne vyfkamp (skietsport), Skyfskiet Nie gelys nie
Virgilio Uribe Roei en Kano-kursus Kanovaart, Roei 17 600
Zócalo Atletiek (maratonstart) Nie gelys nie
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.
OS Openingseremonie ● Wedstryde 1 Wedstryde met medaljes SS Sluitingseremonie
Atletiek 1 4 4 7 6 5 2 7
Basketbal ● ● ● ● ● ● ● ● 1
Boks ● ● ● ● ● ● ● ● ● ● ● 11
Fietsry 1 1 1 1 ● 2 1
Gewigoptel 1 1 1 1 1 1 1
Gimnastiek ● ● 2 2 4 6
Kanovaart ● ● ● 7
Moderne vyfkamp ● ● ● ● 2
Roei ● ● ● ● 7
Ruitersport ● ● ● 2 1 1 1 1
Seiljagwedvaart ● ● ● ● ● ● 5
Sierduik ● 1 ● 1 ● 1 ● ● 1
Skermsport ● 1 1 ● 1 1 1 1 ● 1 1
Skyfskiet 2 1 1 1 2
Sokker ● ● ● ● ● ● ● ● ● 1
Stoei ● ● ● 8 ● ● ● 8
Swem 2 ● 4 3 3 3 4 4 3 3
Veldhokkie ● ● ● ● ● ● ● ● ● ● ● ● 1
Vlugbal ● ● ● ● ● ● ● ● ● ● ● 2
Waterpolo ● ● ● ● ● ● ● ● ● ● ● 1
Amerikaanse Maagde-eilande (6)
Dominikaanse Republiek (18)
Sentraal-Afrikaanse Republiek (1)
Republiek van China (43)
Trinidad en Tobago (19)
Verenigde Koninkryk (225)
Verenigde State (357)
Kaart van deelnemende nasies in 1968:
Verenigde State (USA) 357 45 28 34 107
Sowjetunie (URS) 312 29 32 30 91
Japan (JPN) 171 11 7 7 25
Hongarye (HUN) 167 10 10 12 32
Oos-Duitsland (GDR) 226 9 9 7 25
Frankryk (FRA) 200 7 3 5 15
Tsjeggo-Slowakye (TCH) 121 7 2 4 13
Wes-Duitsland (FRG) 275 5 11 10 26
Australië (AUS) 128 5 7 5 17
Verenigde Koninkryk (GBR) 225 5 5 3 13
Meksiko (MEX) 275 3 3 3 9
↑ (en) “Factsheet – The Games of the Olympiad”. Internasionale Olimpiese Komitee: Desember 2017. URL besoek op 4 Maart 2018.
↑ (en) “Factsheet – The Programme of the Games of the Olympiad”. Internasionale Olimpiese Komitee: Oktober 2017. URL besoek op 4 Maart 2018.
↑ (en) “Factsheet – Opening Ceremony of the Games of the Olympiad”. Internasionale Olimpiese Komitee: 11 Januarie 2018. URL besoek op 4 Maart 2018.
↑ (en) “Past Olympic host city election results”. GamesBids. URL besoek op 4 Maart 2018.
(en) David Miller: The Official History of the Olympic Games and the IOC: Athens to London 1894–2012. Mainstream Publishing, Edinburgh 2012, ISBN 978-1-84596-611-9
(en) Organizing Committee of the Games of the XIX Olympiad Mexico 1968: The Official Report of the Organizing Committee of the Games of the XIX Olympiad Mexico 1968, Volume 1: The Country. Meksikostad 1968. Part 1 (PDF; 15,0 MB), Part 2 (PDF; 18,1 MB)
(en) Organizing Committee of the Games of the XIX Olympiad Mexico 1968: The Official Report of the Organizing Committee of the Games of the XIX Olympiad Mexico 1968, Volume 2: The Organization. Meksikostad 1968. Part 1 (PDF; 16,4 MB), Part 2 (PDF; 18,8 MB)
(en) Organizing Committee of the Games of the XIX Olympiad Mexico 1968: The Official Report of the Organizing Committee of the Games of the XIX Olympiad Mexico 1968, Volume 3: The Games. Meksikostad 1968. Part 1 (PDF; 25,6 MB), Part 2 (PDF; 11,5 MB)
(de) Volker Kluge (2000). Olympische Sommerspiele. Die Chronik Teil 3. Mexiko Stadt 1968 – Los Angeles 1984. Berlin: Sportverlag. ISBN 3-328-00741-5.
Wikimedia Commons bevat media in verband met Olimpiese Somerspele 1968.
(en) Mexico 1968 Olympic.org. Internasionale Olimpiese Komitee.
(en) Olympics 1964 to 1980
Ontsluit van "https://af.wikipedia.org/w/index.php?title=Olimpiese_Somerspele_1968&oldid=1789501"
Last edited on 8 September 2018, at 05:55